AlexejDobrolubov/national_council_slovak_2010 huggingface dataset:
46. schôdza NR SR - 14.deň - A. dopoludnia
Dátum: 2026-03-18
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

90. Ďakujem za slovo. Ja by som sa naozaj vyjadril k tomu, čo bolo povedané jednak zo strany kolegyne. Ten zákon, ktorý je vami predložený, naozaj bude mať vplyv na celé Slovensko. Mne osobne teraz naozaj chýba to vyjadrenie Asociácie vodárenských spoločností a rovnako si myslím, že by sa k tomu malo vyjadriť aj ÚRSO, aj ministerstvo životného prostredia aj z toho dôvodu, že v podstate takéto zákonné úpravy môžu mať vplyv na cenu vody pre občanov, a myslím si, že dosť výraznú. Rovnako som presvedčený o tom, že možno ste v tom, tej časti prípravy opomenuli na jednu dôležitú vec, ktorá by vodárenským spoločnostiam veľmi, veľmi pomohla, a to je vecné bremeno, ktoré sa týka pozemkov, ktoré nie sú vo vlastníctve vodárenskej spoločnosti, ale cez ktoré idú tieto líniové stavby. Dôvod nebudem vyjadrovať, lebo je dosť obšírny. Rovnako si myslím, že by bolo vhodné zakomponovať do návrhu zákona, alebo riešiť to, alebo taký stav, ktorý býva vždy problémom pre občanov, keď to vidia, a to je skutočnosť taká, že by sa mali budovať nové línie vody a kanalizácie spoločne, pri jednej ryhe. Lebo často sa stáva, že sa najprv vybuduje voda a potom kanalizácie, alebo naopak. Takže myslím si, že toto by bolo dobré, vhodné doplniť do, alebo riešiť vo vašom návrhu zákona. Ale opakujem, myslím si, alebo teda som presvedčený o tom, že tie vyjadrenia inštitúcií štátnych by mali byť súčasťou tohto návrhu.
46. schôdza NR SR - 14.deň - A. dopoludnia
Dátum: 2026-03-18
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

78. Ďakujem. Pán poslanec, ja si veľmi vážim a teda akceptujem to, že si otvoril myšlienku toho, aby sa k tomuto zákonu vyjadrila aj Asociácia vodárenských spoločností, pretože prijatím tohto zákona to bude mať vplyv na celé Slovensko, pre všetky vodárenské spoločnosti. A tak ako prebieha diskusia, tak vnímam to tak, že viac-menej, alebo návrh tohto zákona je iniciovaný alebo zameraný hlavne na Žitný ostrov a východné Slovensko. Okrem toho existujú aj iné časti Slovenska, ktorých prijatie tohto zákona by sa nejak explicitne dotklo. Nemyslím tým, že je to návrh, že je zlý, ale myslím si, že tá asociácia, ktorá združuje všetky vodárenské spoločnosti v rámci Slovenska, by sa k tomu mala vyjadriť. Takže toto akceptujem a myslím si, že je to správne. A okrem tej asociácie si myslím, že by sa mali vyjadriť aj iné spoločnosti a organizácie. Ďakujem.
46. schôdza NR SR - 14.deň - A. dopoludnia
Dátum: 2026-03-18
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

58. Ďakujem za slovo. Pán Lackovič, myslím si, že netreba hádzať všetky okresné úrady do jedného vreca. Takéto skúsenosti, aké máte, sú naozaj nie vhodné a nie dobré. Ja vidím problém v tom, že okresné úrady životného prostredia nemajú problém, čo sa týka kvalifikovaných pracovníkov, skôr je to o tom, že ich počet je poddimenzovaný. Ale problém je aj v tom, že tá legislatíva životného prostredia je veľmi poprepletaná, je veľmi chaotická a ešte niekedy do toho vstupujú aj občianske združenia pri vydávaní stavebných povolení, čo výrazne, výrazným spôsobom komplikuje vydávanie rozhodnutí, ale nehovoríme o tom, že by to malo byť nejaké dlhé obdobie. Takže je to tiež problematika, ktorá si zaslúži samostatne nejaké, nejakú diskusiu alebo rozprávanie, ale naozaj tie odboru životného prostredia odborne, legislatívne aj teda vecne patria pod životné prostredie a pokiaľ ja mám nejaké skúsenosti, tak prednosta okresného úradu nevstupuje do rozhodnutí odborov alebo vedúcich pracovníkov odborov životného prostredia, pretože je to naozaj výsostne odborná záležitosť a odborná vec. Tak len toľko.
46. schôdza NR SR - 14.deň - A. dopoludnia
Dátum: 2026-03-18
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

30. Ďakujem za slovo. Pán predseda Andrassy, ja si takisto vážim a oceňujem to, že ste celú túto problematiku postavili na tú praktickú úroveň. Zadefinovali ste teda, že to nie je vec súčasnej vlády, predchádzajúcej, aj tých predchádzajúcich, lebo naozaj je to, je to problematika, ktorá má dlhoročné, dlhoročný investičný dlh a naozaj ho bude veľmi ťažké nejakým spôsobom jednak dohnať a jednak potom aj v ďalšom období nájsť finančné prostriedky pre vody a kanalizácie. Ja by som ešte jednu takú poznámočku dal k pánu Lackovičovi, že v podstate ten odbor životného prostredia na okresných úradoch vecne a odborne patrí, aj metodicky patrí pod ministerstvo životného prostredia. Takže z mojej strany ako oceňujem, pán predseda, tú vašu správu. Ja mám skúsenosti teda také, že existujú vodárenské spoločnosti, ktoré naozaj neprivatizujú, naozaj investujú do majetku, aj do takého majetku, ktoré dostali od obcí, a boria sa s ďalšími problémami, ale zas na druhej strane mám informáciu takú, že spoluprácu s ÚRSO-m sa minulý rok dohodli nejaké kroky, ktoré pomohli vodárenským spoločnostiam. Takže ak, kolegovia z opozície, tvrdíte, že táto vláda alebo táto, táto vláda neurobila nič, tak toto je prvá informácia, ktorú by ste si mohli overiť, že naozaj v spolupráci s ÚRSO-m vodárenské spoločnosti posunuli riešenie problémov na takú kvalitatívne vyššiu úroveň. Ďakujem.
46. schôdza NR SR - 14.deň - A. dopoludnia
Dátum: 2026-03-18
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

12. Ďakujem za slovo. Mňa osobne veľmi mrzí, že táto, tento návrh zákona vecného charakteru a naozaj potrebného skĺzol do politiky. Do politiky včerajšieho vystúpenia kolegýň a zvlášť dneska ešte vašej, vašej kolegyne a našej kolegyne, pretože si myslím, že politika tuná nepatrí. Tak ako pán predkladateľ, predkladateľ toho zákona hneď na úvod povedal teda, že sa jedná o zákon alebo návrh, ktorý má svoje ratio a bude riešiť problémy naozaj občanov na celom Slovensku, nielen na Žitnom ostrove a nielen na východe, rovnaké problémy majú aj iné, iné okresy a iné časti Slovenska. Ťažko sa počúva, keď rozprávate, že štrnásť rokov vláda Roberta Fica neurobila nič. Ja by som bol veľmi rád, čo urobila predchádzajúca vláda, čo sa týka kanalizácií a vody. Ako sa hovorí, že voda je naozaj boží dar a tak by sme sa k nej aj mali správať a nie jednoducho zatiahnuť do nej, politiku do tejto tému tak politiku a takého charakteru a takého, takej vážnej diskusie, ako ste zaviedli, pretože si myslím, to tam nepatrí. Takže poprosím vás, kolegyne hlavne z opozície, aby sme sa vrátili k raciu tohto návrhu zákona, lebo naozaj to racio tento návrh má. Ďakujem.
46. schôdza NR SR - 11.deň - A. dopoludnia
Dátum: 2026-02-12
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Ďakujem. Ja by som chcel, pán Štefunko, oceniť váš vyrovnaný a kľudný príhovor, lebo takto by mala viesť celá diskusia alebo rokovanie v parlamente, na rozdiel od dnešného rána, začiatku, kedy z radov Progresívneho Slovenska tu naozaj vyšľahla agresivita voči poslancom. Rovnako ako pána Viskupiča, aj mňa zaujala, zaujal príspevok alebo teda otázka jadrovej elektrárne, zvlášť preto, lebo ak si spomínate, za vlády Roberta Fica bola zachovaná, zachovaná jadrová elektráreň v Jaslovských Bohuniciach. Za vlády Roberta Fica sa rozbehla, alebo rozbehlo rozšírenie jadrovej elektrárne v Mochovciach a jednotlivých blokoch a za vlády Roberta Fica naozaj prichádza k takému, myslím si, že veľmi strategickému rozhodnutiu o vybudovanie ďalšieho bloku jadrovej elektrárne v Jaslovských Bohuniciach. A ono to vyplýva, tá výška alebo teda ten, tá kapacita, z možností slovenskej prenosovej sústavy, takže to nebolo rozhodnutie politické, ale vyložene odborné, na základe podkladov, ktoré sa týkajú jednak kapacity Jaslovských Bohuníc, ale hlavne tých prenosových sieťových sústav. Takže asi toľko. Ďakujem.
46. schôdza NR SR - 11.deň - A. dopoludnia
Dátum: 2026-02-12
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Ďakujem. Ja nadviažem na príhovor pána Viskupiča včera, ktorý i tak dneska troška zanikol vystúpením pána kolegu. Predovšetkým chcem aj ja poblahoželať víťazstvo hokejistom, lebo naozaj konečne taká príjemná dobrá správa, ktorá pokračuje aj dnes, pretože ako bola podaná informácia, z Plánu obnovy bolo k nám na Slovenskú republiku pretransformovaných takmer 660 miliónov eur. To znamená, ak niekto tu hovorí o tej katastrofe Slovenskej republiky, tak ako ťažko tomu uveriť, pretože aj dnes ráno išli deti do školy, kde sú učitelia, kde je škola pripravená, dnes išli pracovníci na stavby tuná pri Bratislave na stavbu diaľnice, prípadne na stavbu tunela, ale aj D3. Takže ako až taká čierna katastrofa to nie je. Pokiaľ sa týka nejakého rozvoja alebo teda bola tu spomínaná veľmi malá výkonnosť Slovenskej republiky na budúci rok, pretože sa hovorí o tom, že rast HDP na Slovensku by mal byť v rozmedzí 0,6 až 1,3. Čo zas považujete za veľkú katastrofu. Ja len na porovnanie chcem povedať, že rast Nemeckej republiky alebo Nemecka je odhadovaný na rok 26 v rozpätí 0,8 až 1 %. Takže až sme tak veľmi závislí na spolupráci a na exporte pre Nemecko, tak aj toto je dôsledok alebo nejaký ukazovateľ, ktorý hovorí o tom, že musíme kalkulovať s tým a rátať s tým, že tá naviazanosť na Nemecko je veľmi vysoká. Ďakujem.
46. schôdza NR SR - 10.deň - B. popoludní
Dátum: 2026-02-11
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Ďakujem, ja len krátko. Troška ma mrzí, že pri tom vládnom návrhu zákona, ktorým sa mení a dopĺňa zákon 203/2011 Z. z. o kolektívnom investovaní v znení neskorších predpisov sme sa od rečníka nedozvedeli absolútne nič. To je škoda, lebo skĺzlo to zas do nejakých osobných invektív. Ďakuje.
46. schôdza NR SR - 9.deň - B. popoludní
Dátum: 2026-02-10
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

141. Ďakujem. Ja súhlasím s pánom Štefunkom, že tá téma je naozaj citlivá, pre vás veľmi nevýhodná. Treba sa k nej vrátiť, pretože stále som presvedčený o tom, že pokiaľ niekto trikrát, dvakrát fakturuje, tak si bol vedomý toho, že pri podávaní žiadosti na príslušné ministerstvá už vedome v tej žiadosti vedel, že bude fakturovať dvakrát, trikrát, nehovoriac o tom, že podpísal aj čestné prehlásenie, ktoré naznačovalo teda, že nežiadal v iných rezortoch o príslušnú dotáciu. To znamená, že to bolo účelové a cielené. Ja by som sa ešte troška vrátil k pánu Lackovičovi, lebo som omylom sa odhlásil. Nie? Dobre. Príde na to čas. Ale chcel som vyžiť príležitosť, že tu bol pán, pán, pán, ktorému sa mám ospravedlniť, a chcem sa mu ospravedlniť, pretože naozaj nechcel som ho uraziť, ale mienil som tým, že polopravdu, ktorú teda povedal, že, alebo teda že ja som mu povedal, že klamal, tak sa chcem ospravedlniť, že som klamal, pretože on klamal. Pretože povedal polopravdu o tom, že nechceme rokovať. To znamená, že je to polopravda. A druhú polopravdu pridal pán podpredseda parlamentu za Progresívne Slovensko, ktorý takisto v priamom prenose dnes v diskusnej relácii vyhlásil, že nechceme pracovať. A ja to znova zopakujem, v piatok večer, keď sa malo začať rokovať o príslušnom audite, všetci poslanci Progresívneho Slovenska, SLVOENSKA aj SaS-ky opustili túto sálu. Takže potom je naozaj otázka namieste, kto teda nechce pracovať?
46. schôdza NR SR - 9.deň - A. dopoludnia
Dátum: 2026-02-10
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

107. Ďakujem za slovo. Ja by som chcel poďakovať pánu Dostálovi za jeho príhovor alebo referát, alebo teda tú jeho prezentáciu, pretože presne poukázal na to, akým spôsobom pracuje opozícia, spôsobom poloprávd a klamstiev. Mám tým na mysli piatkové rokovanie, záver, kedy ste povedali, pán Dostál, že vinou, vinou koalície sa ukončilo predčasne rokovanie Národnej rady, ale ja si veľmi dobre pamätám, a vy to viete všetci z opozície, že vtedy keď sa prebiehalo teda rokovanie o nevyslovení dôvery, vtedy rečnil pán Jakab a pán Šipoš mu ukázal, že má zarezať celú, celú, celý ten príhovor alebo celú, celý ten, to rokovanie. Na základe toho sme prešli na rokovanie o audite a všetci poslanci opozície, všetci odišli z tejto rokovacej sály. Tak, prosím, pán Dostál, nehovorte o tom, že sme leniví alebo čo, nechceme rokovať alebo teda nemáme záujem, keď vy sami ste všetci jednotne odtiaľto odišli. Takže to je iba dôkazom toho, že naozaj hovoríte polopravde alebo v niektorých prípadoch, ako je toto, ste doslova klamali. Ďakujem. (Potlesk.)
46. schôdza NR SR - 9.deň - A. dopoludnia
Dátum: 2026-02-10
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

29. Ďakujem za slovo. Ja by som sa rád opýtal pána budúceho premiéra, pána Šimečku, prečo vlastne kričí. Je v tom strach alebo je to arogancia? Nechápem tomu, pretože mohol vystupovať kľudne a seriózne, tak, aby nevyvolal tuná nejakú averziu voči sebe. Ale rád by som sa pozastavil nad jednou takou zaujímavou vecou, lebo v správe je uvedené teda, že niektoré faktúry boli triplicitné, duplicitné. Ale to znamená, že ak niekto podával žiadosť, tak v tej žiadosti bolo uvedené presne to isté, čo dával v žiadostiach na rôzne ministerstvá. A na základe tých žiadostí v podstate bola vykonaná fakturácia. A to znamená, že ak to niekto dvakrát alebo trikrát zámerne robil, tak to urobil vedome, nebola to náhoda. Pán Šimečka, neviem, do akej miery vám môžem veriť, pretože na jednej strane, samozrejme, obhajujete občianske združenie Fórum, áno, hovoríte o vašej rodine teda, že je bezúhonná, vlastní jeden byt, jedno auto, ale vzápätí poviete, že prenajíma byt. Tak ako do akej miery hovoríte pravdu? Je to polopravda, alebo je to klamstvo, alebo ako si to máme vysvetľovať? Takže v konečnom dôsledku si myslím, že táto správa nehovorí o vašej mame, ale hovorí o združeniach a inštitúciách, ktoré porušili nejakým spôsobom zákon alebo predpisy. No a na základe toho, ako som povedal, niektoré inštitúcie alebo tieto občianske združenia už pri podávaní žiadosti zámerne vedeli, čo budú robiť, čo budú fakturovať a boli si toho vedomí. Ďakujem. (Potlesk.)
46. schôdza NR SR - 6.deň - B. popoludní
Dátum: 2026-02-04
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Ďakujem za slovo. Ja by som chcel uviesť na pravú mieru, pani poslankyňa Plaváková, že ja tu nie som za trest. Naozaj, nie som tu za trest. Som iba potrestaný tým, keď musím počúvať takéto niekedy osobné invektívy všeobecne, a to ma tak mrzí, pretože, ja keď som teda nastúpil, tak mám záujem pracovať tak ako, ako to cítim, ako to mám v sebe. Pokiaľ sa týka tej štatistiky, ktorú ste uviedla, že malo záujem, odoslalo sa 58 779 hlasov alebo voličov, z toho 80 % za bolo zaregistrovaný, mne troška v tej štatistike chýba asi to, že koľko vlastne tých občanov potom prišlo na Slovensko, koľko sa ich vrátilo. Všetci odišli dobrovoľne, všetci mali záujem hlasovať na voľbu prezidenta aj v komunálnych voľbách, ale ešte by tam chýbala taká štatistika, keďže sa rozhodli dobrovoľne odísť, a teda majú záujem voliť a ovplyvňovať voľby u nás na Slovensku, koľko sa ich teda reálne vrátilo po tých voľbách. Či predchádzajúcich alebo po týchto alebo ešte predtým minulých. Len toľko, ďakujem.
46. schôdza NR SR - 4.deň - A. dopoludnia
Dátum: 2026-01-30
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Ďakujem za priestor. Ja som veľmi pozorne počúval tú štúdiu, ktorú ste tu predkladal a použijem slová klasika Lasicu po slovensky, nie po americky, fíha. Pretože tá štúdia poukázala na veľmi závažné alebo teda zaujímavé veci, ktoré sa týkali porovnania platov mužov a žien či v horizontálnej alebo vertikálnej rovine, ale ten záver, ktorý z toho vyplynul a ktorý ste vy teda tu nejakým spôsobom odprezentovali bol ten, že rovnosť platov medzi mužmi a ženami je len jeden z dielčích problémov celého systému. Na to, aby sa zvýšila populácia v rámci Slovenskej republiky alebo aby sa zlepšili životné podmienky, treba pripraviť a realizovať aj iné opatrenie, iné kroky sociálneho charakteru, ktoré táto vláda pripravuje a celkom určite rieši. Takže štúdia veľmi zaujímavá, som vás, opakujem fíha, pretože zo začiatku sa to ukazovalo, že tie rozdiely medzi mužmi a ženami nie sú až také veľké a naozaj je to pravda, ako spomenul aj pán Horecký, že je niekedy veľká dilema ako odmeniť muža aj ženu za rovnakých pracovných podmienkov a v rovnakom postavení. Ja som mal teda našťastie to šťastie, že som pracoval v odvetviach, kde takýto problém nebol, ženy aj muži sme mali rovnaké mzdy. Ale plne podporujem to, aby sa, ak je problém v niektorých tých zamestnávateľov, aby sa takýto zákon prijal a naozaj aby sa urobila rovnosť tak ako má byť.
46. schôdza NR SR - 3.deň - B. popoludní
Dátum: 2026-01-29
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

104. Ďakujem. Pán poslanec Jakab, spomínali ste si o, spomenuli ste vo svojej rozprave o aktivite poslancov, koaličných, tak mi dovoľte teda, ak ľudia, ako hovoríte, sledujú tieto vystúpenia, aby som tým našim ľuďom predstavil dnešnú pracovnú aktivitu opozičných poslancov. Na dnešnom dni sa o deviatej hodine zúčastnilo päť poslancov opozície, o 10.30 h osemnásť poslancov, o štrnástej sedem poslancov, o tretej šesť poslancov, o štvrť na štyri sedem poslancov a potom 15.43 h štrnásť poslancov. Takže ak hovoríte o lenivosti poslancov koalície, vážení občania, tak si spomeňte aj na to, koľko poslancov je teraz z opozície, alebo teda aké bolo v priebehu dnešného dňa na dnešnom rokovaní. Takže lenivosť je tá, ktorú, o ktorej sami hovoria na druhých, ale pritom sami sú leniví. (Potlesk. Prerušenie vystúpenia predsedajúcim.) Raši, Richard, predseda NR SR Pán poslanec Jakab. Macášek, Vladimír, poslanec NR SR Áno? (Rečníkovi bol opäť spustený mikrofón.) A nehovoriac o tom teda, že aj za túto vašu aktivitu, pracovnú aktivitu z dnešného dňa beriete peniaze. Pokiaľ sa týka, ste spomenuli, že pán Matovič je symbol pravdy a spravodlivosti a bude hrdinom, ktorého my vytvárame, tak chcem pripomenúť, že ten váš hrdina OĽANO bol predsedom vlády, bol predsedom, bol ministrom financií, potom bol poslancom v priebehu, všetko toto v priebehu dvoch rokov a našťastie prišla druhá vláda, lebo nevedno, kde by skončil. Tak takýto hrdina nemôže byť príkladom pre Slovenskú republiku. Ďakujem. (Potlesk.)
46. schôdza NR SR - 3.deň - B. popoludní
Dátum: 2026-01-29
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

50. Vážený pán poslanec, každý, kto sa pozeral a sledoval vaše vystúpenie, musí vnútorne konštatovať, že ste príkladom a prototypom normálneho, klasického poslanca Národnej rady. S hrdosťou to môžem povedať, pretože ste príkladom pre všetkých, slušne oblečený, intelektuálne vystupovanie. Práve preto, že nie všetci sú takí ako vy, vznikol tento návrh zmeny rokovacieho poriadku. Pokiaľ sa týka toho dress code, tak ako ste spomínali a možno ste tak načrtli, že na pohreb sa nepatrí a nechodí v sandáloch, žiaľ, zo svojej skúsenosti musím povedať a konštatovať, že sa tak stáva. Stáva sa tak aj na rôznych spoločenských udalostiach, divadlách, operách, keď prídu diváci v rifliach, v tričkách s krátkym rukávom. Stáva sa, že učiteľ, ktorý ide vyučovať a dávať príklad svojho správania deťom do škôl, je jedno, či je stredná alebo základná škola, príde v rifliach. Dokonca som v televízii videl pedagóga, ktorý prišiel v krátkych nohaviciach. Tak to je ten príklad, prečo by sme mali my ako poslanci Národnej rady dodržiavať tieto pravidlá slušnosti, slušného správania a vyvarovať sa tomu, čo sa stalo minulý rok. Ďakujem.
46. schôdza NR SR - 3.deň - A. dopoludnia
Dátum: 2026-01-29
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

32. Ďakujem. Ja som prekvapený, pán Pročko, že sa vás tak veľmi dotklo to, čo som včera povedal, ale aby ste nezabudli, pripomeniem vám, aké boli obmedzenia na Pamiatku zosnulých v čase covidu. Zabudli ste na modré papieriky, bez ktorých sme nemohli chodiť do práce? Zabudli ste na vaše MOM-ky, ktoré stáli toľko peňazí? Lotérie, s takým dehonestujúcim a nedôstojným záverom, ako ste predviedli v televízii? Nekonečné rady občanov, ktorí čakali v chlade, v zime, v daždi na výtery v nose. Pamätáte sa, pán Pročko? Pamätáte sa na to, občania? Tak a toto nebol diktát? Ďakujem.
46. schôdza NR SR - 2.deň - B. popoludní
Dátum: 2026-01-28
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

146. Ďakujem. Ja sa ospravedlňujem, ale mám veľkú úctu k poslancom aj k Národnej rade, takže mám možno trému a niekedy mi to slovíčko niektoré ujde. Ale rád by som sa vyjadril k pani, k pani poslankyni. Ja som spomínal provokácie, bitky a agresivitu, ktorá tuná v parlamente koncom toho minulého roka bola, a to som chcel upriamiť pozornosť že v podstate na to dianie, na to, ako sa správame, nás pozerajú občania, ktorých vy familiárne oslovujete a chcete sa im nejako prezentovať, a toto sledujú rodičia, sledujú to deti stredných škôl, základných škôl, ale aj vysokoškoláci a potom z toho vznikla, vznikla takáto celospoločenská, také celospoločenské napätie. Spomínali ste hasičské kraksne. Ja by som vám odporučil, aby ste si pozreli reportáž, neviem, v ktorej televízii to bolo, kde prezident hasičského, záchranného zboru v spolupráci s pánom exministrom vnútra prezentovali a komentovali vybavenie týchto vozidiel. Ak to boli také kraksne, ako hovoríte, že skoro všetko z nich vypadlo, tak ja sa čudujem, že vôbec prišli na tú prezentáciu a myslím si, že hasiči čakajú na také autá, aby, aby ich mohli používať vo svojej práci. To je všetko, ďakujem.
46. schôdza NR SR - 2.deň - B. popoludní
Dátum: 2026-01-28
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

126. Ďakujem. No bolo veľmi zaujímavé, a pre mňa poučné, pozerať a sledovať vaše vystúpenie. Myslel som si, že pán Hlina je excelentný, ale naozaj to vaše vystúpenie bolo emotívne. Ale už som pochopil, prečo sa tak vlastne bránite tomu, aby bola prijatá zmena tohto rokovacieho poriadku. Pretože vám záleží na tom, aby ste tu ďalej naďalej provokovali, aby sa tu strhla bitka, aby to bolo cez médiá vidno, aby to videli deti v školách, aby o tom rozprávali stredoškoláci, aby to riešila celá spoločnosť. Viete, povedali ste, že sa bojíme pána Matoviča. Áno, bojíme sa ho, pretože on ako predseda vlády za dva roky, ani nie za dva roky minister financií a za krátke obdobie poslanec Národnej rady, kriminalizoval a v podstate akoby som to nazval, bol ako keby, ako keby človek, ktorý, ktorý v čase covidu nám prikazoval, čo máme robiť, ako máme žiť. A ak teda sme, ak ste opoziční poslanci naozaj rozhorčení z tohto návrhu zákona a ste rozhorčení o tom, že tak dlho o tom rokujeme a záleží vám na tom, aby sme prešli na ďalšie body rokovania, tak sa dohodnime, že zrušíme alebo ukončíme túto debatu a pôjdeme rokovať o ďalších zákonoch, ktoré sú teda potrebné pre celú našu spoločnosť.
46. schôdza NR SR - 1.deň - B. popoludní
Dátum: 2026-01-27
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

203. Ďakujem za slovo. Ja by som rád nejak tak skonštatoval, pán Vančo, že vaše vystúpenie bolo úplne zbytočné. Dvadsať minút ste tu rozprával o ničom, všetko povrchne a ničím ste neprispeli do riešenia návrhu tohto zákona na rozdiel od, si myslím, príspevku pána Dostála, ktorý bol nejak pragmatický a mal také múdre myšlienky. Aj to je dôkazom toho, prečo Národná rada prispela alebo sa rozhodla upraviť rokovací poriadok, pretože takýchto vyjadrení a takýchto dvadsať, tridsaťminútových vystúpení je niekoľko, donekonečna sa opakujúcich a vystúpenia, ktoré len opakujú to, čo povedali ostatní predrečníci. Viete, ak hovoríte o tom, že toto je bizarný návrh, tak ten návrh v podstate vznikol na základe provokácie z decembra minulého roku. Dovtedy sa nerozprávalo o nutnosti a rýchlosti predloženia zmeny rokovacieho poriadku, ale to, čo sa udialo na tom poslednom rokovaní, vyvolalo veľkú nevôľu medzi občanmi. Tí, čo to sledovali, oslovili nielen mňa, ale myslím si, že mnohých poslancov na to, aby sa to riešilo. Veď nie je možné, aby ľudia, ktorí tvoria elitu národa, sa takýmto spôsobom správali. Takže to nie je bizarnosť, ale to je nutnosť. Ďakujem.